Heka-talojen vuosikymmenet: Elementtitalojen 1970-luku | Helsingin kaupungin asunnot Oy
Heka-talojen vuosikymmenet: Elementtitalojen 1970-luku
Junailijankuja 1 valmistui vuonna 1974, jolloin se oli Itä-Pasilan ensimmäisiä kerrostaloja.
Hekan huudit • Julkaistu 27.6.2019
1970-luku oli Helsingissä elementtitalojen kulta-aikaa, kun 1960-luvulla alkanut vilkas maaltamuutto toi painetta kaupungin nopealle kasvulle.
1970-luvun ensimmäisinä viitenä vuotena rakennettiin Helsingissä neliöissä mitattuna enemmän asuintaloja kuin koskaan aiemmin. Hekan asuntokannassa 70-luvulla tuotanto ei toisaalta näy piikkinä, vaan 70-luvun taloja on suhteessa yhtä paljon kuin 2000-luvulla valmistuneita.
60-luvulla alkanut lähiörakentaminen saavutti Suomessa huippunsa 70-luvulla. Elementtirakentaminen oli suosituimmillaan. Asuinalueiden suunnittelun lähtökohtana oli ruutukaava, vaikkei se sellaisenaan täysin sopinutkaan kaikille alueilla, joilla sitä hyödynnettiin. Trendinä oli myös erottaa autot ja kevyt liikenne omille väylilleen. Itä-Pasilassa tämä ajattelu toteutuukin melko puhtaana: talot sijaitsevat omalla kannellaan tiivisti vierekkäin ja liikenne niiden alapuolella.
Valmistuvaa Itä-Pasilaa vuodelta 1975. (SKY-FOTO Möller/Helsingin kaupunginmuseo)
Itä-Pasila rakennettiin vuosina 1974-1978, joten vuonna 1974 valmistunut Hekan Junailijankuja 1 oli alueen ensimmäisiä kerrostaloja. Itä-Pasilan alueella aiemmin sijainneet puutalot purettiin uusien kerrostalojen tieltä lähes kokonaan. Tilalle nousseiden massiivisten tasakattoisten ja ulkoisesti toisiaan melkoisesti muistuttaneiden talojen ulkopinnasta saattoi tavallisesti laskea huoneiden määrän: yhdessä elementtineliössä oli yksi huone ja siinä yksi ikkuna. Väreistä suosittuja sekä talojen ulko- että sisäpinnoissa olivat erilaiset ruskeat, keltaiset ja oranssit.
Tunnetuimpia 70-luvun asuinalueita Helsingissä ovat Itä-Pasilan lisäksi Merihaka ja Pihlajisto.
45 vuotta täyttää Hekan taloista tänä vuonna myös Vuosaaressa sijaitseva Rastilantie 5.
Muita Hekan 70-luvulla valmistuneita taloja alueittain:
Haagan pappilantie 15
Teuvo Pakkalan tie 1
Vaakatie 6
Soittajantie 6
Trumpettitie 3
Pelimannintie 13
Liusketie 3 ja 9
Madetojankuja 2
Savelantie 6
Ratavallintie 6 ja 8
Karhulantie 4
Tupasvillanpolku 10
Kauppakartanonkatu 10
Kauppakartanonkatu 16
Hekan huudit Heka historia Pasila
Heka-talojen vuosikymmenet: 1960-luvulla rakennettiin isoja kokonaisuuksia nopeasti betonista
Äänestä suosikkiasi Kotona Hekalla -kuvakisassa!
Trendikkääseen Roihuvuoreen nousi Hekan uudiskohde täydennysrakentamisena